Plesne sú mikroskopické organizmy, ktorým sa najviac darí na teplých, vlhkých a tmavých miestach. Preto sa najčastejšie vyskytujú v starších budovách, ale nevyhýbajú sa ani novostavbám. Zvyčajne napádajú vlhké miesta muriva a postihujú obvodové steny, rohy miestností, časti okolo okien a dverí alebo miesta pod tapetami. Šíria sa aj v kúpeľniach, práčovniach alebo nevetraných pivniciach a šatníkoch.